Fredrikssons fabrikk – The movie

Fredrikssons fabrikk – The movie er en norsk spillefilm basert på samme rollefigurer som komiserien Fredrikssons fabrikk, som gikk på NRK TV på begynnelsen av 1990-tallet. Filmen ble lansert i Norge 26. desember 1994.

Filmen finner – på samme måte som tv-serien – sted i en liten klesfabrikk eid av den ambisiøse svensken Fredriksson (Magnus Härenstam). Der arbeider fire syersker: Kari (Brit Elisabeth Haagensli), Oddveig (Elsa Lystad), Pia (Anne Marie Ottersen) og Margit (Aud Schønemann), samt formannen Tommy (Geir Kvarme). Staben får ikke alltid så mye gjort som sjefen skulle ønske, og det hele dreier seg rundt ulike viderverdigheter i denne sammenheng. Denne gangen er et hovedmoment at Fredriksson ansetter sin nye kjæreste (Hege Schøyen) som sjefsdesigner.

I mindre roller møter vi Nils Vogt, Rolv Wesenlund, Harald Heide-Steen jr. og Marianne Krogness.

Regien var ved Bo Hermansson, og manuset var skrevet av Andreas Markusson, Ronald Chesney og Ronald Wolfe. Produsent var Per Graf og Mattis Mathiesen. Filmen benytta Egil Monn-Iversens musikk fra tv-serien.

Filmen ble ikke den publikumssuksessen produsenten hadde håpet, og underskuddet var en sterkt medvirkende årsak til at produksjonsselskapet Teamfilm måtte avvikles.

Rolleliste

Referanser

Eksterne lenker 
 
 

Norske filmkomedier
Filmer fra 1994
Norske filmer fra 1990-årene
Norskspråklige filmer
Svenskspråklige filmer